
RAPORT DE SPECIALITATE

Proiect de hotărâre privind atestarea persoanelor fizice pentru îndeplinirea funcţiei de administrator de imobile 



Având în vedere Expunerea de motive nr. SC 2018- 14822/25.06.2018 a Primarului Municipiului Timișoara și proiectul de hotărâre privind atestarea persoanelor fizice pentru îndeplinirea funcţiei de administrator de imobile, facem următoarele precizări:
Prin Hotărârea Consiliului Local 165/08.05.2017 privind modificarea și aprobarea Organigramei și Statului de Funcții  pentru aparatul de specialitate al Primarului Municipiului Timișoara, Serviciul Relationare Directă cu Cetățenii a preluat atribuțiile privind relaționarea cu asociațiile de proprietari.
Prin Hotărârea Consiliului Local 532/20.12.2017 a fost aprobată metodologia de atestare a persoanelor fizice și de autorizare a persoanelor juridice pentru indeplinirea funcției de administrator de imobile in Municipiul Timișoara.
	Potrivit art. 52 alin. 1 din Legea 230/2007 privind înființarea, organizarea și funcționarea asociațiilor de proprietari „consiliile locale ale municipiilor, oraşelor, comunelor şi ale sectoarelor municipiului Bucureşti sprijină activitatea asociaţiilor de proprietari pentru realizarea scopurilor şi sarcinilor ce le revin, în conformitate cu prevederile legale în vigoare”.
	Articolul  54 alin 1 si 2 din aceeasi lege prevede că “persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local. Atestatul are drept scop certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari”.
      Ținând cont de Procesul-Verbal nr. SC2018- 014509/ 20.06.2018 al  Comisiei de atestare a persoanelor fizice şi de autorizare a persoanelor juridice pentru îndeplinirea funcţiei de administrator imobile, numită prin Dispoziția Primarului nr. 395/29.04.2018,  privind rezultatele examenului de atestare a persoanelor fizice pentru indeplinirea funcției de administrator de imobile organizat in data de 18 iunie 2018.
Având în vedere prevederile legale expuse în prezentul raport, apreciem că proiectul de hotărâre privind atestarea persoanelor fizice pentru îndeplinirea funcţiei de administrator de imobile, îndeplinește condițiile pentru a fi supus dezbaterii și aprobării plenului consiliului local. 

